open-index/open-wikipedia-markdown huggingface dataset:
Tony Rominger

Den **Tony Rominger**, gebuer de 27. Mäerz 1961 zu Vejle an Dänemark, ass e Schwäizer Vëlossportler. Als Profi fiert hien 1987 fir d'éischt an der Schwäizer Ekipp Cilo-Aufina an zum Schluss vu senger Karriär am Joer 1997 ass hien an der franséischer Ekipp Cofidis.

## Biographie
Den Tony Rominger huet 115 Courssen oder Etappe gewonnen dovun dräimol d'Vuelta 1992, 1993 an 1994, an eng Kéier de Giro 1995.

1993 ass hien 2. am Tour de Fance, an e gewennt och 3 Etappen dat Joer.

1994 fiert hien zweemol eng Beschtzäit am Stonnerekord.

Am UCI-Klassement ass e vu Juni 1994 bis September 1995 N° 1.

## Ekippen
* 1986: Cilo Aufina
* 1987: Brianzoli
* 1988-1990: Chateau d'Ax
* 1991: Toshiba
* 1992-1993: Clas
* 1994: Mapei-Clas
* 1995-1996: Mapei-GB
* 1997: Cofidis

## Palmarès

### [[1986]]
* 1. am Grand Prix de Stettlen 
* 1. am Prix de Bassecourt 
* 1. am Grand Prix de Lausanne 
* 4. an der Coppa Bernocchi
* 5. am Grand Prix des Nations
* 6. am Championnat des Trois Nations
* 8. a Firenze-Pistoia
* 11. am Giro del Lazio
* 22. a Liège-Bastogne-Liège
* 97 am Giro d'Italia

### [[1987]]
* 1. am Giro della Provincia di Reggio Calabria
* 2. an der Biergcourse Visp-Grachen
* 3. am Tirreno - Adriatico
** 4. am Prolog
* 3. am Giro del Trentino
** 4. an der 2. Etapp
* 3. a Milano-Torino
* 4. am Trofeo Baracchi (zesumme mam Daniel Gisiger)
* 5. am Tour Méditerranéen
** 2. am Prolog
** 3. an der 1. Etapp
* 8. an der Coppa Placci
* 9. am Grand Prix des Nations
* 9. a Firenze-Pistoia
* 60. am Tour de Suisse
** 2. an der 4. Etapp
** 4. am Prolog
* Giro d'Italia (N.C.)
** 2. an der 13. Etapp
** 2. an der 15. Etapp
** 4. an der 1. Etapp (b)
** 6. am Prolog
** 6. an der 6. Etapp
** 7. an der 1. Etapp (a)

### [[1988]]
* 1. am Giro dell'Emilia
* 1. a Firenze-Pistoia
* 1. an der Biergcourse zu Ghisallo
* 1. an der 13. Etapp vum Giro
* 1. an der 4. Etapp B vum Tour Méditerranéen
* 1. am Prolog vum Tour de Romandie
* 1. am Präis vun Zürich-Hongg
* 2. am Tirreno - Adriatico
* 2. am Giro del Trentino
** 1. an der 2. Etapp
* 2. am Tour de Romandie
* 2. am Giro del Lazio
* 3. am Championnat vun Zurich
* 5. am Giro di Lombardia

### [[1989]]
* 1. am Tirreno - Adriatico
* 1. am Tour Méditerranéen
* 1. am Giro di Lombardia
* 1. a Firenze-Pistoia

### [[1990]]
* 1. am Tirreno - Adriatico

### [[1991]]
* 1. am Tour de Romandie
* 1. am Paris-Nice
* 1. a Firenze-Pistoia

### [[1992]]
* 1. an der Vuelta a España
* 1. an der Vuelta Ciclista al País Vasco
* 1. am Giro di Lombardia
* 1. an der Subida al Naranco
* 1. a Firenze-Pistoia

### [[1993]]
* 1. an der Vuelta a España
* 1. an der Vuelta Ciclista al País Vasco
* 1. an der Subida a Urkiola
* 1. an der Polynormande

### [[1994]]
* 1. an der Vuelta a España
* 1. am Paris-Nice
* 1. an der Vuelta Ciclista al País Vasco

### [[1995]]
* 1. am Giro d'Italia
* 1. am Tour de Romandie

### [[1996]]
* 1. an der Vuelta a Burgos
Albert Malet

Den **Albert Malet**, gebuer de 5. Abrëll 1912 zu Bosc-le-Hard, a gestuerwen de 4. September 1986, war ee franséische Moler aus der sougenannter École de Rouen.

2005 war zu Rouen eng retrospektiv Ausstellung iwwer hien.

## Literatur
* François Lespinasse, *L'École de Rouen*, Fernandez, Sotteville-lès-Rouen, 1980
* François Lespinasse, *L'École de Rouen*, Lecerf, Rouen, 1995
## Gielercher
*
## Um Spaweck
*  Wally Findlay Galleries International
Piet Keizer

De **Peter Johannes (Piet) Keizer**, gebuer de 14. Juni 1943, ass e fréieren hollännesche Foussballspiller. Tëscht 1962 an 1974 huet hien a 34 Lännermatcher fir déi hollännesch Nationalekipp gespillt an dobäi eelef Goler geschoss.

De Keizer war an de 60er a 70er Joren ee vun de beschte Spiller an Holland. Mat 17 Joer huet hie fir d'éischt am Kader vum Ajax Amsterdam gespillt, an ee Joer méi spéit war en an der Nationalekipp.

Mam Ajax Amsterdam war de Keizer sechsmol hollännesche Meeschter a fënnefmol Coupe-Gewënner. Tëscht 1972 an 1974 huet e mat sengem Veräin dräimol hannereneen d'UEFA-Coupe vun de Landesmeeschtere gewonnen an 1972 och d'Coupe du Monde.

De Keizer huet beim Ajax Amsterdam an 365 Matcher matgespillt a steet domat op der 4. Plaz vun de meeschten Asätz am Veräin.
Lëscht vun de Weltmeeschteren am Cyclo-Cross

An dëser **Lëscht vun de Weltmeeschteren am Cyclo-Cross** sinn all Weltmeeschtere am Cyclo-Cross zanter 1950 opgezielt.
## Hären

*1950:  Jean Robic 
*1951:  Roger Rondeaux 
*1952:  Roger Rondeaux 
*1953:  Roger Rondeaux 
*1954:  André Dufraisse 
*1955:  André Dufraisse 
*1956:  André Dufraisse 
*1957:  André Dufraisse 
*1958:  André Dufraisse 
*1959:  Renato Longo 
*1960:  Rolf Wolfshohl 
*1961:  Rolf Wolfshohl 
*1962:  Renato Longo 
*1963:  Rolf Wolfshohl 
*1964:  Renato Longo 
*1965:  Renato Longo 
*1966:  Eric de Vlaeminck 
*1967:  Renato Longo 
*1968:  Eric de Vlaeminck 
*1969:  Eric de Vlaeminck 
*1970:  Eric de Vlaeminck 
*1971:  Eric de Vlaeminck 
*1972:  Eric de Vlaeminck 
*1973:  Eric de Vlaeminck 
*1974:  Eric de Vlaeminck 
*1975:  Roger de Vlaeminck 
*1976:  Albert Zweifel 
*1977:  Albert Zweifel 
*1978:  Albert Zweifel 
*1979:  Albert Zweifel 
*1980:  Roland Liboton 
*1981:  Hennie Stamsnijder
*1982:  Roland Liboton 
*1983:  Roland Liboton 
*1984:  Roland Liboton 
*1985:  Klaus-Peter Thaler 
*1986:  Albert Zweifel 
*1987:  Klaus-Peter Thaler 
*1988:  Pascal Richard 
*1989:  Danny de Bie 
*1990:  Henk Baars
*1991:  Radomir Simunek 
*1992:  Mike Kluge 
*1993:  Dominique Arnould 
*1994:  Paul Herijgers 
*1995:  Dieter Runkel 
*1996:  Adri van der Poel 
*1997:  Daniele Pontoni 
*1998:  Mario De Clercq 
*1999:  Mario De Clercq 
*2000:  Richard Groenendaal 
*2001: Erwin Vervecken 
*2002:  Mario De Clercq 
*2003:  Bart Wellens 
*2004:  Bart Wellens 
*2005:  Sven Nys 
*2006:  Erwin Vervecken 
*2007:  Erwin Vervecken 
*2008:  Lars Boom 
*2009:  Niels Albert 
*2010:  Zdenek Stybar 
*2011:  Zdenek Stybar
*2012:  Niels Albert 
*2013:  Sven Nys 
*2014:  Zdenek Stybar
*2015:  Mathieu van der Poel 
*2016:  Wout van Aert 
*2017:  Wout van Aert 
*2018:  Wout van Aert
*2019:  Mathieu van der Poel

## Dammen

* 2000  Hanka Kupfernagel
* 2001  Hanka Kupfernagel
* 2002  Laurence Leboucher
* 2003  Daphny van den Brand
* 2004  Laurence Leboucher
* 2005  Hanka Kupfernagel
* 2006  Marianne Vos
* 2007  Maryline Salvetat
* 2008  Hanka Kupfernagel
* 2009  Marianne Vos
* 2010  Marianne Vos
* 2011  Marianne Vos
* 2012  Marianne Vos
* 2013  Marianne Vos
* 2014  Marianne Vos
* 2015  Pauline Ferrand-Prévot
* 2016  Thalita de Jong
* 2017  Sanne Cant
* 2018  Sanne Cant
* 2019  Sanne Cant

## Männer U23

* 1996  Miguel Martinez
* 1997  Sven Nys
* 1998  Sven Nys
* 1999  Bart Wellens
* 2000  Bart Wellens
* 2001  Sven Vanthourenhout
* 2002  Thijs Verhagen
* 2003  Enrico Franzoi
* 2004  Kevin Pauwels
* 2005  Zdeněk Štybar
* 2006  Zdeněk Štybar
* 2007  Lars Boom
* 2008  Niels Albert
* 2009  Philipp Walsleben
* 2010  Arnaud Jouffroy
* 2011  Lars van der Haar
* 2012  Lars van der Haar
* 2013  Mike Teunissen
* 2014  Wout Van Aert
* 2015  Michael Vanthourenhout
* 2016  Eli Iserbyt
* 2017  Joris Nieuwenhuis
* 2018  Eli Iserbyt

## Soss
D'Weltmeeschterschaft am Cyclo-Cross ass 1951, 1956, 1968 zu Lëtzebuerg, 1962 zu Esch-Uelzecht, an 2016 zu Bieles gefuer ginn.
Husumer Protestschwäin

D**'Dänescht Protestschwäin**, *Husumer Protestschwäin*, *Routwäissgesträift Protestschwäin* (offiziell: Deutsches Sattelschwein – Abteilung Rotbuntes Husumer Schwein), ass eng Rass vum Hausschwäin, déi um Ausstierwen ass.

Well dat rout Déier mat senger breeder wäisser Sträif, déi queesch iwwer d'Schëller an déi viischt Bee leeft, dem Dannebrog, dem dänesche Fändel gläicht, goufen där Schwäi vun Däne geziicht, déi um Ufank vum 20. Joerhonnert an Nordfrisland hire Fändel net hunn däerfen eraushänken.

Dat Béischt gëtt eppes iwwer 90&nbsp;cm héich a weit bis zu 7 Zenner. 1954 gouf dat Husumer Protestschwäin als Rass unerkannt.

Zanter 1996 existéiert de *Förderverein Rotbuntes Husumer Schwein e.&nbsp;V.*, deen d'offiziell Bestänn erfaasst. Haut liewen ongeféier 150 där Schwäin op der Welt. D'Land Schleswig-Holstein ënnerstëtzt d'Ziichter.

## Um Spaweck

*Rasseportrait bei Vieh-EV.de
*husumer-landschweine.de
*Zoo Hannover iwwer Schwäin
André Dufraisse

Den **André Dufraisse**, gebuer den 30. Juni 1926 zu Razès, a gestuerwen den 21. Februar 2021, war e franséische Vëlossportler.

Seng Spezialitéit war de Cyclo-Cross.

2005 gouf hien an d'Lëscht vun de Gloires du sport opgeholl.
## Palmarès
### [[1951]]

* 1. am Prix de Mauriac
* 1. am Championnat du Limousin am Cyclo-Cross
* 2. an der Cyclo-Cross Weltmeeschterschaft
* 2. an der franséischer Cyclo-Cross Landesmeeschterschaft

### [[1952]]

* 2. an der Cyclo-Cross Weltmeeschterschaft
* 3. an der franséischer Cyclo-Cross Landesmeeschterschaft

### [[1953]]

* 1. an der Course de côte d'Aranzazu
* 3. an der Cyclo-Cross Weltmeeschterschaft

### [[1954]]

* 1. an der Cyclo-Cross Weltmeeschterschaft
* 3. an der franséischer Cyclo-Cross Landesmeeschterschaft

### [[1955]]
* 1. an der Cyclo-Cross Weltmeeschterschaft
* 1. an der franséischer Cyclo-Cross Landesmeeschterschaft

### [[1956]]

* 1. an der Cyclo-Cross Weltmeeschterschaft am Bambësch
* 1. an der franséischer Cyclo-Cross Landesmeeschterschaft
* 1. am Cyclo-Cross vun Nieul
* 1. am Cyclo-Cross zu Le Mans
* 1.am Cyclo-Cross vu Laurière
* 1.am Cyclo-Cross vun Uzerches
* 1.am Cyclo-Cross vu Saint-Laurent-sur-Mer
* 1.am Cyclo-Cross vu Josselin
* 1.am Cyclo-Cross vun Oloron
* 1.am Cyclo-Cross vu Fursac
* 1. am Critérium Martini Cyclo-Cross

### [[1957]]

* 1. an der Cyclo-Cross Weltmeeschterschaft
* 1. am Championnat du Limousin Cyclo-Cross 
* 1. am Critérium Martini Cyclo-Cross
* 1. am Cyclo-Cross vu Valençay
* 1. am Cyclo-Cross vu Clermont-Ferrand
* 1. am Cyclo-Cross vu Paräis
* 1. am Cyclo-Cross vu Versailles
* 1. am Cyclo-Cross vu Vihiers
* 1. am Cyclo-Cross vu Limoges
* 3. an der franséischer Cyclo-Cross Landesmeeschterschaft

### [[1958]]

* 1. an der Cyclo-Cross Weltmeeschterschaft
* 1. an der franséischer Cyclo-Cross Landesmeeschterschaft

### [[1959]]

* 1. an der franséischer Cyclo-Cross Landesmeeschterschaft

### [[1961]]

* 1. an der franséischer Cyclo-Cross Landesmeeschterschaft
* 3. an der Cyclo-Cross Weltmeeschterschaft

### [[1962]]

* 1. an der franséischer Cyclo-Cross Landesmeeschterschaft
* 3. an der Cyclo-Cross Weltmeeschterschaft

### [[1963]]

* 1. an der franséischer Cyclo-Cross Landesmeeschterschaft
* 3. an der Cyclo-Cross Weltmeeschterschaft

### [[1964]]

* 1. am Cyclo-Cross vun Esch (VSE)

## Kuckt och

*Lëscht vun de Weltmeeschteren am Cyclo-Cross

## Um Spaweck
* Cyclo-Cross-Resultater op der Websäit vu ''Mémoire du Cyclisme''
Jacky Durand

De **Jacky Durand**, gebuer den 10. Februar 1967 zu Laval, ass e fréiere franséische Vëlossportler. Hie war Profi vun 1990 bis 2005. Tëscht 1990 an 1995 ass hie fir Castorama gefuer, duerno ass e fir d'Ekipp Casino gefuer. Hie war e Spezialist vu laangen Echappéen. 1996 war hie fir aacht Méint gespaart wéinst positiven Dopingskontrollen op de Quatre jours de Dunkerque an am Tour de la côte picarde.

Haut ass hie Beroder bei Eurosport zesumme mam Patrick Chassé a mam Richard Virenque

## Palmarès
### [[1991]]
* 1. am Grand Prix d'Isbergues

### [[1992]]
*1. an der Ronde van Vlaanderen, hie gewënnt d'Course de 5. Abrëll no enger laanger Soloéchappé.
* 119. am Tour de France

### [[1993]]
* 1. an der franséischer Landesmeeschterschaft op der Strooss
* 121. am Tour de France
### [[1994]]
* 1. an der franséischer Landesmeeschterschaft op der Strooss
* 3. an der Polynormande
* Tour de France (opginn an der 14. Etapp)
** 1. an der 10. Etapp vu Bergerac op Cahors (160,5&nbsp;km)

### [[1996]]
* 2. am Grand Prix de Rennes
* 115. am Tour de France

### [[1998]]
* 1. a Paris-Tours
* 3. am Tour du Limousin
* 65. am Tour de France
** 1. an der 8. Etapp vu Brive-la-Gaillarde op Montauban

### [[1999]]
* 141. am Tour de France
### [[2000]]
* 1. am Grand Prix de Toulouse
* 74. am Tour de France
### [[2001]]
* 1. am Tro Bro Leon
* 127. am Tour de France

## Um Spaweck
Parkinson-Krankheet

D**'Parkinson-Krankheet** (**Morbus Parkinson**) ass eng neurologesch Krankheet, déi sech lues a lues aggravéiert.

## Um Spaweck

* Parkinson's Disease: symptoms, diagnosis, biochemistry, causes, treatments, history, prevalence, organisations, toxic causes, genetic causes
Lëscht vun de professionelle Vëlossportler, déi wärend enger Course gestuerwe sinn

**Lëscht vun de professionelle Vëlossportler, déi wärend enger Course gestuerwe sinn**
*1904: Paul Dangla , Weltmeeschter op der Pist (Demi-fond), stierft bei enger Course zu Magdeburg.
*1935: Armando Cepeda , fält an eng Griecht bei Bourg-d'Oisans am Isère op enger Etapp vum Tour de France.
*1937: André Raynaud , Weltmeeschter op der Pist (Demi-fond), stierft bei enger Course zu Antwerpen.
*1950: Camille Danguillaume , gëtt vun engem Motorrad op de franséische Landesmeeschterschaften zu Montlhéry ugestouss.
*1951: Serse Coppi , fält 1 Kilometer virun der Arrivée vum Giro del Piemonte. Hie ka weiderfuere stierft awer déi nächst Nuecht.
*1956: Stan Ockers , Stroosseweltmeeschter, stierft bei enger Pistecourse zu Antwerpen.
*1967: Tom Simpson , Stroosseweltmeeschter, stierft duerch eng Häerzschwächt um Mont Ventoux. D'Häerzschwächt koum duerch Amphetaminnen (eng verbuede Substanz am Sport), déi hien a grousser Quantitéit ageholl hat.
*1967: Roger De Wilde , stierft duerch eng Häerzschwächt wärend enger Course. D'Häerzschwächt koum duerch Amphetaminnen (eng verbuede Substanz am Sport), déi hien a grousser Quantitéit ageholl hat.
*1969: José Samyn , rennt an e Programmsverkeefer zu Zingem.
*1971: Jean-Pierre Monsere , gëtt vun engem Auto ugestouss um Grand Prix de Retie.
*1972: Manuel Galera , huet een Accident op enger Etapp vum Vuelta a Andalucía.
*1976: Juan Manuel Santisteban , fält déidlech op der éischter Etapp vum Giro d'Italia.
*1984: Joaquim Agostinho , rennt an een Hond op der Arrivée vun enger Etapp vun der Volta ao Algarve a Portugal. Hie stierft 10 Deeg duerno.
*1986: Emilio Ravasio , fält op der éischter Etapp vum Giro d'Italia a stierft zwou Woche méi spéit.
*1987: 
**Vicente Mata , gëtt vun engem Auto ëmgehäit am Trofeo Luis Puig.
**Michel Goffin , fält an de Koma, nodeem hien um Tour du Haut-Var gefall war, a stierft 6 Deeg méi spéit.
*1988: Connie Meijer , stierft op engem Criterium an Holland.
*1995: Fabio Casartelli , Olympiameeschter, fält an enger Kéier um Portet d'Aspet op der 15. Etapp vum Tour de France a stierft e puer Stonnen duerno.
*1999: Manuel Sanroma , fält déidlech just virun der Arrivée vun der zweeter Etapp vum Tour de Catalogne.
* Nicole Reinhardt , bei enger Course de 17. September zu Arlington Heights.
*2003: Andrei Kivilev , fält bei Saint-Chamond an der zweeter Etapp vu Paris-Nice. E stierft zu Saint-Étienne.
*2005: Alessio Galletti , stierft un enger Häerzattack an der Subida al Naranco a Spuenien.
*2006: Isaac Galvez , den 31 Joer ale spuenesche Profi stierft bei engem Accident bei enger Sechsdeegcourse zu Gent an der Belsch. De Galvez war an der Nuecht mam belsche Coureur Dimitri de Fauw kollidéiert an duerno an eng Balustrad gefall. Hien ass um Wee fir an d'Spidol gestuerwen. De Galvez war och am Tour de France matgefuer.
*2011: Wouter Weylandt , den 9. Mee 2011 ass hie beim Giro d'Italia bei der Descente vum Passo del Bocco gefall, ronn 25 Kilometer virun der Arrivée zu Rapallo. Hien hat eng Schiedelbasisfraktur an ass nach op der Plaz vum Accident gestuerwen.
Jean Bourdelle

De **Jean Bourdelle**, gebuer den 19. Mäerz 1947 zu Brive-la-Gaillarde an der Corrèze, a gestuerwen den 9. Januar 2006 zu Nanterre, war e franséische Journalist, Schrëftsteller an Ekologist.

Hien huet als Techniker um *Service des eaux et de l'assainissement de Brive-la-Gaillarde* geschafft a war e Militant vum PCF, der Franséischer Kommunistescher Partei. Am Ufank huet hien e bësselchen an der kommunistescher Press geschriwwen, an 1968 decidéiert, sech fir professionelle Journalist ze ginn.

Als Ekologist huet hien *Ecologia* gegrënnt, eng Zäitschrëft, déi eemol am Mount erauskënnt, an en ass och bei der Grënnung vun der *Association des journalistes de l'environnement* dobäi gewiescht. 1998 gouf hie Chefredakter vum *[[Journal des Maires]]*.

Hien ass stënterlech op senger Aarbecht gestuerwen.

## Seng Wierker
**Limoges, 1870-1919, la mémoire ouvrière*, 1984, éd. Pierre Fanlac.
**Carnets Nature*, an der Editioun du Chêne:
***Les clés de la météo*
***La nature en bord de mer*
***Les champignons*
***Découvrir la forêt*
Commanderie

Eng **Commanderie** war a Frankräich eng Géigend déi ënner der Responsabilitéit vun engem Commandeur vum Templeruerde stoung. Als Commanderie gouf och d'Wunneng vum Commandeur bezeechent.

Déi Ertragsfläche waren d'Quell vum Geld dat fir d'Kräizzich an d'Hellegt Land gebraucht ginn ass.

Déi Commanderieën déi et haut nach gëtt si pertinent Zeie vun der gudder Geschäftslag vun dësen Uerden am Mëttelalter.

Am Malteeseruerde sinn d'Benefisser, déi d'Commandeuren duerften astiechen, och *Commanderie* genannt ginn. Si kruten deen Numm awer eréischt no 1267, virdrun hu se Preceptorerie geheescht.

Et gouf och Commanderieën an den Uerde vum Hl. Lazarus, vu Calatrava, vun Alcantara, a vum Hl. Antounius.

## Um Spaweck
Fir eng Lëscht vun de Commanderië vun den Templer a Frankräich, kuckt: Commanderië vun den Templer
Alan Charles Gilmore

Den **Alan Charles Gilmore**, gebuer am Mäerz 1944, ass en neiséilänneschen Astronom.

Hien ass *Superintendent* an der technescher Ekipp um Mount John Observatory an der Abteilung Physik an Astronomie op der University of Canterbury zu Christchurch an Neiséiland. 
 
Hien huet zesumme mat der Pamela M. Kilmartin 40 Asteroiden entdeckt, déi zwéi sinn och déck aktiv Koméitejeeër.

Den Alan Gilmore ass am Comité vun der IAU un, dee fir d'Benennunge vun neientdeckten Objeten zoustänneg ass. De Gilmore ass President vun der 6. Kommissioun: "Astronomical Telegrams"

Him selwer ass den Asteroid (2537) Gilmore zougesprach.

Den 22. August 2007 entdeckt de Gilmore ee bis elo onbekannten Objet, deen hien ufanks fir en Asteroid gehalen hat, sech dunn awer als e periodesche Koméit erausgestallt huet. Den Objet dréit déi virleefeg Bezeechnung P/2007 Q2 (Gilmore).

## Kuckt och

## Um Spaweck
* https://web.archive.org/web/20060827215621/http://www.iaudivisionxii.org/commissions/
* Den ''Technical Staff''
Barbara Ann Scott

D**'Barbara Ann Scott**, gebuer den 9. Mee 1928 zu Ottawa am Ontario, ass eng fréier kanadesch Äiskonschtleeferin.

D'Barbara fänkt ganz jonk u mat lafen a mat 11 Joer ass si ewell kanadesch Meeschterin am Nivo Junior. 1942 ass si déi éischt Fra déi een Duebele Lutz spréngt. Si krut den Numm "Canada's sweetheart".

Vun 1945 bis 1948 ass si nordamerikanesch Meeschterin. 1947 gëwennt si d'Europameeschterschaft am Äiskonschtlaf an d'Weltmeeschterschaft. 
Op den Olympesche Wanterspiller vun 1948 kritt si eng Goldmedail. Am Juni vum selwechte Joer gëtt si Profi an ersetzt d'Sonja Henie als Haaptäisleeferin an den *Hollywood Ice Revues*.

## Palmarès

* **[[Olympesch Spiller]]**
**  Goldmedail op den Olympesche Spiller 1948 zu Sankt Moritz
* **Weltmeeschterschaften**
**  Goldmedail op der Weltmeeschterschaft 1948 zu Davos
**  Goldmedail op der Weltmeeschterschaft 1947 zu Stockholm
* **Kanadesch Landesmeeschterschaften**
**  Goldmedail 1944 bis 1946 a 1948
**  Sëlwermedail 1941 a 1942
**  Goldmedail (Junior) 1940

## D'Barbara Ann Scott an de Film
* Am Kuerzfilm *Johnny at the Fair* vun 1947 vum Jack Olsen spillt si sech selwer.

## Um Spaweck
* Temple de la renommée de patinage artistique canadien: membres honorés 1991
* Méi genee Biographie op Englesch
François Terrasson

De **François Terrasson**, gebuer den 3. Juli 1939 zu Saint-Bonnet-Tronçais am Allier, a gestuerwen den 2. Januar 2006, war e franséischen Auteur an Naturalist.

De François Terrasson war och Fuerscher, a wéi hien 1967 an de *Muséum national d'histoire naturelle* koum, huet hie sech besonnesch fir d'Relatiounen, déi de Mënsch mat der Natur huet, intresséiert.

Hie war och Grënnungsmember vun de *Journalistes-écrivains pour la Nature et l'Écologie* (JNE).

## Wierker
**La Peur de la Nature*, 1988, Ed. Sang de la terre
**La Civilisation anti-nature*, 1994, Ed. du Rocher
**En finir avec la nature*, 2002, Ed. du Rocher
Longenentzündung

Bei enger **Longenentzündung** handelt et sech ëm eng akut oder chronesch Entzündung vum Longentissus. Si gëtt meeschtens duerch eng Infektioun duerch Bakteerien, Viren oder Pilzen ervirgeruff, seelen och duerch d'Inhalatioun vu gëftege Substanzen oder duerch e prekären Immunsystem. D'Entzündung no enger Röntgenbestralung gëtt meeschtens als *Pneumonitis* bezeechent.

Der Statistik vun der WHO no ass d'Longenentzündung weltwäit déi heefegst Infektiounskrankheet, déi zum Doud féiert.

## Kuckt och
* Lëscht vu Krankheeten

## Um Spaweck
Susan Bergman

D**'Susan Bergman**, gebuer de 5. Mee 1957 zu Bloomington am Indiana, a gestuerwen den 1. Januar 2006, war eng US-amerikanesch Literaturwëssenschaftlerin mat engem Ph.D. vun der Northwestern University. Si war spezialiséiert op Dichtung am 20. Joerhonnert.

D'Susan Bergman ass den Auteur vum Buch *Anonymity* (1994), an deem se beschreift, wéi 1983 hirem Papp, dem Donald Heche, engem baptistesche Geeschtlechen, seng heemlech gehalen Homosexualitéit entdeckt gëtt, wéi en am Gaang war, un AIDS ze stierwen.

Si ass d'Schwëster vun der Schauspillerin Anne Heche.

## Fir ze liesen
Susan Bergman: *Anonymity*
Susan Bergman: *Buried Life*
Susan Berman (Editeur): *Martyrs: Contemporary Writers on Modern Lives of Faith*, eng Anthologie)
Grand Prix des Nations

De **Grand Prix des Nations** war eng Vëloscourse ënner der Form vun engem Eenzelzäitfueren, déi vun 1932 bis 2004 ausgedroe gouf.

Entstanen duerch d'Fusioun vum *Grand Prix des Nations* an dem *Chrono des Herbiers*, gouf de 15. Oktober 2006 d'Course Chrono des Nations - Les Herbiers Vendée iwwer 47,8&nbsp;km gefuer.

## D'Gewënner

## Um Spaweck
* Resultater vum ''Grand Prix des Nations'' op der Websäit vu ''Mémoire du Cyclisme''
Gott

**Gott** ass d'Bezeechnung fir en transzendent Wiesen, dat no der Opfaassung vu verschiddene Reliounen existéiert. Seng Transzendenz mécht, datt en net direkt vun eise Sënner erfaasst ka ginn a seng Existenz sou net ka wëssenschaftlech bewise ginn; se muss als Dogma ugeholl a gegleeft ginn.

Dem oder engem Gott gi meeschtens eng ganz grouss Muecht zougesot, bis hin zu der Allmuecht. All weider Virstellungen an Eegenschaften (Zuel vu Gëtter, Wëllen, Aktivitéit...) variéiere staark jee no Relioun a Gottesbild a mussen dofir sonner behandelt ginn.

## Polytheistesch Reliounen
### Antik [[Réimesch Mythologie|réimesch]] a [[Griichesch Mythologie|griichesch]] Relioun
### [[Hinduismus]]
## Monotheistesch Reliounen
### [[Juddentum]]
### [[Chrëschtentum]]
De Gott vum Chrëschtentum ass de selwechte wéi dee vun de Judden. Mä verschidden Ënnerscheeder zum jiddesche Gottesbild kënne festgestallt ginn:
* Gott ass a Jesus Christus Mënsch ginn (Inkarnatioun).
* Gott ass dräifalteg: Gott Papp, Gott Jong (= Jesus) a Gott Hellege Geescht.
* Den Akzent läit méi staark wéi am Juddentum op der Allguttheet vu Gott. Doduerch gëtt den Theodizeeproblem nach verschäerft.
### [[Islam]]
De Gott vum Islam ass den Allah, hie steet baussent der Welt vun där en onofhängeg ass, déi an awer erschafen huet. Hien ass allmächteg an allwessend.

De Koran gëtt no islameschem Verständnes d'Wuert vun Allah 1:1 zeréck.

## Aner Usichten
### [[Buddhismus]] an [[Jainismus]]
De Buddhismus ass eng Relioun déi, wéi och den Jainismus, keng Ausso iwwer d'Existenz vun engem Gott mécht.
### Agnostizismus
Agnostiker soen, et wier net entscheedbar an/oder irrelevant, ob e Gott existéiert.
### [[Atheismus]]
Den Atheismus leent de Glawen un en iwwernatierleche Gott of.

## Um Spaweck
The Ron Stevens Gospel Singers

**The Ron Stevens Gospel Singers** war e lëtzebuergesche Gospel-Chouer, deen am Joer 2003 gegrënnt gouf.

Deen aus 6 Sängerinnen an 3 Sänger zesummegesate Chouer gouf vum Ron Stevens dirigéiert.

Zanter Enn 2004 bis zum Doud vum Ron Stevens de 16. September 2013, ass de Chouer am Kader vu sougenannten "Church Tours" opgetrueden an huet ronn 100 Concerten am Joer zu Lëtzebuerg an am Ausland ginn.
Parverband Hueschtert-Nidderanven-Schëtter

De **Parverband Hueschtert-Nidderanven-Schëtter** war bis 2013 e Parverband an der Pastoralregioun Lëtzebuerg an huet aus follgenden 3 Pare mat hire respektive Filialkierchen an enger Uertschaft bestanen. E gouf an den neie Parverband Nei Par Sektor Ost integréiert.

* Hueschtert
** Iernster
* Nidderaanwen
* Schëtter
** Neihaischen
* an d'Uertschaft
** Schraasseg (Par Éiter)

Dës 3 Paren a Filialkierchen an déi eng Uertschaft leien all um Gebitt vun de Gemengen Nidderaanwen a Schëtter.
Parverband Leideleng

De ** Parverband Leideleng** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Lëtzebuerg gehéiert a bestoung aus 3 Paren:

* Lëtzebuerg-Gaasperech
* Lëtzebuerg-Hollerech
* Leideleng

Dës 3 Pare leien um Gebitt vun der Stad Lëtzebuerg an der Gemeng Leideleng.
Parverband Weimeschkierch-Beggen

De **Parverband Weimeschkierch-Beggen** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Lëtzebuerg gehéiert a bestoung aus 2 Pare mat hire respektive Filialkierchen:

* Lëtzebuerg-Beggen
* Lëtzebuerg-Weimeschkierch
** Dummeldeng
** Kierchbierg a Kierchbierg-Kiem
** Millebaach

Dës 2 Paren an hir Filialkierche leien um Gebitt vun der Stad Lëtzebuerg.
Theodizee

**Theodizee** (vu gr. θεός = Gott an δίκη = Gerechtegkeet) ass e Problem mat deem déijéineg Relioune (besonnesch d'Chrëschtentum) konfrontéiert sinn, déi e Gott mat follgenden Eegenschafte postuléieren:
*allmächteg
*allgüteg
*allwëssend.
Well dës Eegenschaften, logesch gesinn, net mat der Existenz vu Leed an der Welt kompatibel sinn, op d'mannst net mat deem, wat duerch Naturkatastrophen entsteet (Leed dat op iergendeng Manéier de Mënsch als Ursaach kann hunn, kann nämlech dësem senger Fräiheet ze verbuche sinn). Engem allwëssenden (1), allgütegen (2) an allmächtege (3) Gott muss et awer
#bekannt sinn, datt Leed existéiert, a wéi d'Mënschen et empfannen
#leed doen, seng Geschöpfer am Leed ze gesinn
#méiglech sinn, d'Mënsche virun deem Leed ze beworen.

## "Léisungsusätz"
Eng Léisung déi der formaler Logik gerecht gëtt ass evidenterweis net méiglech. 
*Et ass méiglech un den Eegenschafte vu Gott ze freckelen an eng ze relativéieren, mä dat steet da meeschtens am Géigesaz zum Gottesbild vun deem een ausgeet.
*D'Leed an der Welt ka relativéiert ginn. 
**Sou gesinn den Augustinus an den Thomas vun Aquin am Leed/Béise just e Feele vu Guddem: dem Béise kennt keng Existenz zou. 
**De Gottfried Wilhelm Leibniz seet mir gengen an der bescht méiglecher Welt liewen.
*Et muss een aushalen datt et keng Léisung gëtt déi eis zefriddestellt.
Parverband Lëtzebuerg Notre-Dame

De **Parverband Lëtzebuerg Notre-Dame** war bis 2013 e Parverband an der Pastoralregioun Lëtzebuerg an huet aus follgende 7 Pare mat hire respektive Filialkierche bestanen. E gouf an den neie Parverband Notre-Dame, Lampertsbierg, Rollengergronn integréiert.

* Lëtzebuerg-Clausen
* Lëtzebuerg-Gronn
* Lëtzebuerg-Neiduerf
* Lëtzebuerg Notre-Dame *(Kathedral)*
** Glaciskapell
* Lëtzebuerg-Pafendall
** Sichenhaff
* Lëtzebuerg Saint-Michel *(Méchelskierch um Fëschmaart)*
* Lëtzebuerg-Zens

Dës 7 Pare leien all um Gebitt vun der Stad Lëtzebuerg.
Hans-Joachim Stuck

Den **Hans-Joachim Stuck**, gebuer den 1. Januar 1951 zu München, ass en däitschen Autosportler. Hien ass de Bouf vum Hans Stuck, engem vun de bekanntsten däitsche Autoscoureure vu virum Zweete Weltkrich. 
 
## Biographie

Als excellente Pilot an der Tourismus-Klass an an der Formel 2 kënnt hien an der Saison 1974 bei d'Formel 1 an der Ecurie March. Hie fiert bis 1979 awer ni mat ganz groussem Succès, hie war mat 1,94 m och e bësselchen ze grouss fir an engem Monoplace déi optimal Leeschtung kënnen ze bréngen. 1977 fiert hie bei Brabham als Ersatzpilot fir de Carlos Pace, gëtt awer schonn dat nächst Joer vum Niki Lauda ersat, an e kënnt och net méi an d'Formel 1 zeréck.

No 1979 fiert hien erëm an der Tourismus-Klass an a Laangzäitcourssen. Hie gewënnt zweemol d*'[[24 heures du Mans]]*, (1986 a 1987), an d'Meeschterschaft vun der DTM am Joer 1990.
Halle Berry

D**'Halle Maria Berry**, gebuer de 14. August 1966 zu Cleveland am Ohio, ass eng US-amerikanesch Filmschauspillerin.

D'Halle Berry ass zanter e puer Joer Diabeetikerin, a wéinst enger Kläpperei mat engem vun hire fréiere Bekannten héiert si um rietsen Ouer bal näischt méi.

Zanter e puer Joer ass si Porte-Parole fir *Revlon*.

## Filmographie
* 1991: *Jungle Fever* vum Spike Lee
* 1991: *Strictly Business* vum Kevin Hooks
* 1991: *The Last Boy Scout* vum Tony Scott
* 1992: *Boomerang* vum Reginald Hudlin
* 1993: *Father Hood* vum Darrell Roodt
* 1993: *The Program* vum David S. Ward 
* 1994: *The Flintstones* vum Brian Levant
* 1995: *Losing Isaiah* vum Stephen Gyllenhaal
* 1996: *Executive Decision* vum Stuart Baird
* 1996: *Race the Sun* vum Charles T. Kanganis
* 1996: *The Rich Man's Wife* vum Amy Holden Jones
* 1997: *B*A*P*S** vum Peter Townsend
* 1998: *[[Bulworth]]* vum Warren Beatty
* 1998: *Why Do Fools Fall in Love* vum Grgory Nava
* 1999: *Introducing Dorothy Dandridge* (TV) vum Martha Coolidge
* 2000: *[[X-Men (Film 2000)|X-Men]]* vum Bryan Singer
* 2001: *Swordfish* vum Dominic Sena
* 2001: *[[Monster's Ball]]* vum Marc Forster
* 2002: *[[Die Another Day]]* vum Le Tamahori
* 2003: *[[X2]]* vum Bryan Singer
* 2003: *Gothika* vum Mathieu Kassovitz
* 2004: *Catwoman* vum Pitof
* 2006: *[[X-Men: The Last Stand]]* vum Brett Ratner
* 2007: *Perfect Stranger* vum James Foley 
* 2007: *[[Things We Lost in the Fire]]* vum Susanne Bier
* 2010: *Frankie & Alice* vum Geoffrey Sax
* 2019: *[[John Wick: Chapter 3 – Parabellum]]* vum Chad Stahelski

## Gielercher
2002 krut si een Oscar als bescht Schauspillerin an um Festival vu Berlin krut si de sëlwerege Bier fir hir Roll am Monsters' Ball vum Marc Forster.

## Um Spaweck
Georg Thoma

De **Georg Thoma**, gebuer den 20. August 1937, ass een däitsche Schileefer a Spezialist an der nordescher Kombinatioun.

## Palmarès

### [[Olympesch Spiller]]
 
*Olympesch Wanterspiller 1960 zu Squaw Valley :
** Goldmedail an der Nordescher Kombinatioun (Eenzel)
*Olympesch Wanterspiller 1964 zu Innsbruck :
** Bronze Medail an der Nordescher Kombinatioun (Eenzel)

### [[Weltmeeschterschaften am Nordesch Schi]]

*Weltmeeschterschaft am Nordesch Schi 1960 zu Squaw Valley :
** Goldmedail an der Nordescher Kombinatioun (Eenzel)
*Weltmeeschterschaft am Nordesch Schi 1964 zu Innsbruck :
** Bronze Medail an der Nordescher Kombinatioun (Eenzel)
*Weltmeeschterschaft am Nordesch Schi 1966 zu Lahti :
** Goldmedail an der Nordescher Kombinatioun (Eenzel)
Gundersen-Method

D**'Gundersen-Method** ass ee Startmodus an der Nordescher Kombinatioun. Am Ufank gouf an der Nordescher Kombinatioun eréischt no dem Laanglaf mat engem komplizéierte Schëssel gerechent wie gewonnen huet. Den Norweger Gunder Gundersen huet e Startmodus entwéckelt bei deem d'Sportler mat deenen Zäitafstänn un den Depart ginn, déi aus de Resultater beim Sprange berechent ginn. Well bei deem System deen éischte Sportler deen iwwer d'Zillinn geet och de Gewënner ass, ass dat méi interessant fir d'Leit déi nokucken.
Martin Blum

De **Martin Blum**, gebuer den 13. Juni 1845 am Pafendall, a gestuerwen den 20. Januar 1924 an der Stad Lëtzebuerg, war e lëtzebuergesche Paschtouer an Historiker.

Hien huet am Oktober 1894 den „Verein für Geschichte, Literatur und Kunst. Ons Hémecht.“ gegrënnt, dee vun 1895 un eng Veräinszäitschrëft mam Titel „Ons Hémecht, Organ des Vereines für Geschichte, Literatur und Kunst“ publizéiert huet. Déi éischt Nummer ass den 1. Januar 1895 erauskomm ; zoustänneg fir d'Redaktioun vun der Zäitschrëft war bis zu sengem Doud de Martin Blum.

De Martin Blum huet déi éischt Bibliographie geschriwwe vun deene Bicher, déi vu Lëtzebuerger geschriwwe goufen, oder zu Lëtzebuerg erauskoumen. Donieft huet hien eng ca. 150 Artikele publizéiert.

No dem Martin Blum sengem Doud huet de Seminär seng grouss Sammlung vu Luxemburgensia geierft an huet haut déi zweetgréisst Kollektioun zu deem Theema no der Nationalbibliothéik.

## Säi Liewen

De Martin Blum koum den 13. Juni 1845 am Pafendall an der Stad Lëtzebuerg op d'Welt. Seng Eltere waren de Schräiner Martin Blum an d'Catherine Scheidt. Zwee Joer no senger Gebuert ass hie mat sengen Elteren an d'Uewerstad geplënnert, wou déi an der haiteger Rue de la Reine e Café gefouert hunn.

De Martin Blum gouf de 27. August 1869 zum Geeschtleche geweit a gläich duerno Vikar zu Beetebuerg (1869). 1872 gouf hie Kaploun zu Nidderfeelen an duerno Paschtouer zu Nojem (1876), zu Hiefenech (1887), Menster (1891) a Gräisch (1898).

No senger Pensionéierung (1903) huet hien zwee Joer zu Hollerech gelieft an ass duerno an d'Stad an d'Lantergässel geplënnert, wou e Benefiziat vun der Kathedral gouf.

De Martin Blum ass den 20. Januar 1924 gestuerwen. Hien ass um Nikloskierfecht um Lampertsbierg begruewen.

Zu Menster, wou hien zum Zäitpunkt vun der Grënnung vun der *[[Hémecht]]* Paschtouer war, gouf op Initiativ vum Lokalhistoriker John Feller de 7. Juni 2024 virum Kulturzenter offiziell eng Plaz op den Numm vum Martin Blum ageweit.

## Wierk
* *Bibliographie luxembourgeoise ou catalogue raisonné de tous les ouvrages ou travaux littéraires publiés par les Luxembourgeois ou dans le Grand-Duché de Luxembourg.* 1902-1932 (Neioplo, erausginn a completéiert vum Carlo Hury, an 2 Bänn, 1981).

## Gielercher
* 

## Literatur
* Feller, John, 2024. *Mensdorf ehrt Martin Blum, den Gründer der Zeitschrift „Hémecht“*. Die Warte, 17. Oktober 2024, S. 5.
* Genot, Gilles, 2024. *Ein Verein für die Heimat „Ons Hémecht“: Eine emotionale Bindung an Luxemburgs Geschichte, Literatur und Kunst*. Die Warte, 17. Oktober 2024, S. 4.
* Hury, C., 1982. *Landpfarrer und Bibliograph: Martin Blum.* In: 125 Joer Sang a Klang Pafendall, S. 121-129. Dréckerei Print-Service, Lëtzebuerg, 280 S.
Nordesch Kombinatioun

D**'Nordesch Kombinatioun** ass eng Sportsdisziplin vun den Olympesche Spiller. Et ass eng Kombinatioun tëscht Schisprangen a Schilaanglaf. Dës Kompetitioun ass fir d'éischt bei den Olympesche Wanterspiller vun 1924 zu Chamonix dobäi gewiescht.

## Reegelen
Et gëtt dräi verschidde Kompetitiounen am Nordesche Schi a si ginn allen dräi an zwéin Deeg ofgehalen. Am *Eenzel* gëtt op enger Schanz vun 90 m gesprongen. Am *Sprint* an an der *Ekipp* ass et eng vun 120 m. D'Laanglafstreck huet am *Eenzel* 15&nbsp;km, am *Sprint* 7.5&nbsp;km an an der *Ekipp* 4 x 5&nbsp;km.

### Am Eenzel
All Athleet spréngt zweemol vun der Schanz a seng Punkte ginn notéiert. Den zweeten Dag start deen éischten aus dësem Klassement och als éischten. Déi aner starten an der Reiefolleg wéi se mat der Gundersen-Method errechent ginn ass.

### Sprint
Den éischten Dag maachen d'Konkurrente just ee Sprong vun der grousser Schanz, den zweeten Dag e Laanglaf vu 7,5&nbsp;km.

### An der Ekipp
All Mannschaft besteet aus 4 Sportler. Hir Resultater beim Sprange ginn zesummegerechent a sou wéi beim *Eenzel* gi se dann op Basis vun deem Resultat deen aneren Dag op d'Piste geschéckt.

## Um Spaweck
Parverband Steesel-Walfer

De **Parverband Steesel-Walfer** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Lëtzebuerg gehéiert a bestoung aus 2 Pare mat enger Filialkierch:

* Steesel
** Heeschdref
* Walfer

Dës 2 Paren an d'Filialkierch leien um Gebitt vun de Gemenge Steesel a Walfer.
Parverband Duelem

De **Parverband Duelem** war bis 2013 e Parverband an der Pastoralregioun Osten an huet aus follgenden 3 Pare mat hire Filialkierche bestanen. E gouf an den neie Parverband Réimech, Duelem integréiert.

* Duelem
** Fëlschdref
** Welfreng
* Trënteng
** Mont Saint-Etienne
* Waldbriedemes

Dës 3 Paren a Filialkierche leien um Gebitt vun de Gemengen Duelem a Waldbriedemes.
Duelem

**Duelem** ass entweeder

* d'Gemeng Duelem an Uertschaft Duelem *(Dalheim)* am Kanton Réimech
* d'Uertschaft Duelem *(Dahlem)* an der Gemeng Garnech
Parverband Iechternach

De **Parverband Iechternach** war bis 2013 e Parverband an der Pastoralregioun Osten an huet aus der Par Iechternach mat hire respektive Filialkierche bestanen. E gouf an den neie Parverband Iechternach, Ënnersauer, Jonglënster, Konsdrëf integréiert.

* Iechternach mat hire Filialkierchen
** Péitrus a Paulus-Kierch
** Muttergotteskapell
** Kräizkapell

Dës Par an hir Filialkierche leien um Gebitt vun der Stad Iechternach.
Parverband Munneref

De **Parverband Munneref** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Osten gehéiert a bestoung aus 5 Paren an enger Filialkierch:

* Altwis
* Biermereng
* Elleng
* Elveng
** Éimereng
* Munneref

Dës 5 Paren an d'Filialkierch leien um Gebitt vun de Gemenge Schengen a Munneref.
Per un pugno di dollari

**Per un pugno di dollari** ass en italieenesch-spuenesch-däitsche Western vum Sergio Leone aus dem Joer 1964.

## De Film
De Film handelt vun zwou Famillen, der Baxter-Famill an der Rojo-Famill, déi am Alkohol- an am Waffenhandel rivaliséieren. En onbekannte sougenannte *Gun-man* soll dësem Familljesträit fir eng Handvoll Dollaren een Enn maachen.

## Iwwer de Film
* Et ass deen éischte Film aus der Dollartrilogie vum Sergio Leone: 
***Per un pugno di dollari* 
***[[Per qualche dollaro in più]]* (1965)
***[[Il buono, il brutto, il cattivo]]* (1966)
* De Film ass e Remake vum Film *[[Yojimbo]]* vum Akira Kurosawa deen op bal deerselwechter Basis a Japan gespillt huet. D'Produzenten déi net domat gerechent haten datt de Film sou ee groussen internationale Succès kéint kréien haten ënnerlooss wéinst de Rechter mam Produzent vum japanesche Film ze verhandelen. Wéi de Film an Amerika sollt erauskommen huet ee Prozess dat an d'Längt gezunn. An deem Prozess krut de Kurosawa d'Filmrechter fir Japan, Taiwan a Südkorea.
* De Film ass eng italieenesch-spuenesch-däitsch Produktioun
* Akommes an Italien: 3 182 000 000 Lire.
* De Sergio Leone mécht de Film ënner dem Numm Bob Roberston, als Undenken u säi Papp de Roberto Robertis.

## Um Spaweck
* Säit iwwer de Film op AlloCiné
Atlanteschen Ozean

Den **Atlanteschen Ozean** (kuerz: **Atlantik**) ass nom Pazifik dat zweetgréisst Weltmier.

Den Atlantik ass duerch d'Deelung vum zesummenhängenden Urkontinent entstanen an trennt Europa an Afrika vun Amerika. Mat sengen Niewemierer (Mëttelmier, Nordséi an Ostséi) huet den Ozean eng Fläch vun zirka 106,2 Mio.&nbsp;km² a bedeckt e Fënneftel vun der Äerduewerfläch. De Mieresbuedem ass duerch de Mëttelatlantesche Réck, dee bis zu 3000&nbsp;m iwwer dem Buedem am déiwe Mier eropgeet, an eng West- an Ostatlantesch Muld getrennt. Déi maximal Déift gëtt mat 9.219&nbsp;m am Milwaukeedéift, engem Dall vum Puerto-Rico-Gruef (Puerto Rico) erreecht. De Golfstroum, deen aus der Karibik kënnt a queesch iwwer den Atlantik bis no Grönland zitt, ass fir dat relativ mëllt Klima un den nordeuropäesche Küste verantwortlech.

Den Atlantik ass, wéinst dem intensive Schëffverkéier op den Niewemierer an dem Transitverkéier tëscht Europa an Nordamerika, dat Weltmier mam meeschte Verkéier.

## Vu wou den Numm hierkënnt
Den Numm geet op déi griichesch Mythologie zeréck: *Atlantis thalassa* (Griichesch: Aτλαντiς θάλασσα; lu.: *"Mier vum [[Atlas (Mythologie)|Atlas]]*"), déi een déi éischt Kéier beim Herodot fënnt (Hdt. I 202,4), hunn d'Griichen d'Mier déi Säit vun de sougenannte Saile vum Herakles, d.&nbsp;h. westlech vun der Strooss vu Gibraltar, genannt.

## Waasser
Den duerchschnëttleche Salzgehalt vum Atlanteschen Ozean läit bei zirka 3,54&nbsp;%, wärend en am Pazifik bei 3,45&nbsp;% an am Indeschen Ozean bei 3,48&nbsp;% läit.

## Literatur
* Holger Afflerbach: *Das entfesselte Meer. Die Geschichte des Atlantik*. Malik-Verlag, München 2001, ISBN 3-492-23989-7.

## Um Spaweck
Per qualche dollaro in più

**Per qualche dollaro in più** ass en italieenesch-spuenesch-däitsche Western vum Sergio Leone aus dem Joer 1965
## De Film

Zwéi Kappgeldjeeër (Clint Eastwood a Lee Van Cleef) sichen de selwechte Mann, den *Indio* (Gian Maria Volontè), mä hir Ursaache sinn net déi selwecht.

## Iwwer de Film

* Et ass deen zweete Film aus der Dollartrilogie vum Sergio Leone:
***[[Per un pugno di dollari]]* (1964)
***Per qualche dollaro in più* (1965)
***[[Il buono, il brutto, il cattivo]]* (1966)

## Um Spaweck
Parverband Réimech

De **Parverband Réimech** war bis 2013 e Parverband an der Pastoralregioun Osten an huet aus follgende 6 Pare bestanen. E gouf an den neie Parverband Réimech, Duelem integréiert.

* Bous
* Greiweldeng
* Kanech
* Lenneng
* Réimech
* Stadbriedemes

Dës 6 Pare leien um Gebitt vun de Gemenge Bous, Lenneng, Réimech a Stadbriedemes.
Parverband Ënnersauer

De **Parverband Ënnersauer** war bis 2013 e Parverband an der Pastoralregioun Osten an huet aus follgende 7 Pare mat hire respektive Filialkierche bestanen. E gouf an den neie Parverband Iechternach, Ënnersauer, Jonglënster, Konsdrëf integréiert.

* Bur
** Giischt
* Hierber
* Méischdref
* Mompech
** Giwenech
* Rouspert
** Dickweiler
** Giischterklaus
* Steenem
* Uesweller

Dës 7 Paren an hir Filialkierche leien um Gebitt vun de Gemenge Mompech a Rouspert.
Parverband Mäertert

De **Parverband Mäertert** war bis 2013 e Parverband an der Pastoralregioun Osten an huet aus follgenden 2 Pare bestanen. E gouf an den neie Parverband Maacher, Mäertert, Widdebierg, Wormer integréiert.

* Mäertert
* Waasserbëlleg

Dës 2 Pare leien um Gebitt vun der Gemeng Mäertert.
Parverband Weiler zum Tur

De **Parverband Weiler-la-Tour** gouf de 6. Mee 2017 mat engem Dekreet vum Bistum ofgeschaaft.

En huet zu der Pastoralregioun Osten gehéiert a bestoung aus 2 Pare mat enger Filialkierch:

* Siren
* Weiler-la-Tour
** Haassel

Dës 2 Paren an d'Filialkierch leien um Gebitt vun der Gemeng Weiler zum Tuer.

Zanter dem 1. Januar 2016 huet dëse Parverband och zum grousse Parverband Beetebuerg, Fréiseng, Hunchereng, Hesper, Réiserbann, Weiler zum Tuer gehéiert.
Rommel (D 187)

De Lenkwaffen-Zerstéierer **FGS Rommel (D187)** war e Schëff vun der Bundesmarine vum Typ Z 103/B. D'Schëff huet zur *[[Lütjens-Klasse]]* gehéiert, eng Modifikatioun fir d'Bundesmarine vun der amerikanescher *[[Charles-F.-Adams-Klass]]* a war nom Erwin Rommel genannt.

## Geschicht
D'Schëff gouf den 22. August 1967 zu Bath bei Bath Iron Works op Kiel geluecht.

Den Zerstéierer war méi wéi 30 Joer am Déngscht vun der däitscher Marinn a war bei ville NATO-Manöveren dobäi, ënner anerem reegelméisseg als Deel vun den Natosverbänn am Atlantik (STANAVFORLANT) an am Mëttelmier (STANAVFORMED).

Beim Stapellaf den 1. Februar 1969 war den deemolege Bundesverteidigungsminister Gerhard Schröder an dem Erwin Rommel seng Wittfra d'Lucie Maria Rommel dobäi. Duerno koum d'Schëff op Boston, wou et der Bundesmarine iwwerreecht gouf. Ënner dem Kommando vum Fregattekapitän Klaus Stange ass et iwwer Lissabon, wou et getankt gouf, op Kiel, dem Heemechtshafe vum deemolegen *Ersten Zerstörer-Geschwader*, iwwerfouert ginn.

Den 30. September 1998 ass et ausser Déngscht gesat ginn well Betribsgenehmigung fir d'Kesselanlag ofgelaf war. Duerno louch et am Hafe vu Wilhemshaven an et gouf gebraucht fir Ersatzstécker fir déi zwee Schwësterschëffer déi nach an Déngscht waren.

Am Joer 2004 huet d'Rommel am Remorquage vum Schlepper *THOMAS de GAUWDIEF* seng lescht Rees op Aliaga an der Tierkei gemaach, an do gouf si ofgerappt.

## Schwësterschëffer
* Zerstéierer **Lütjens** D185 (zanter dem 18. Dezember 2003 net méi a Betrib)
* Zerstéierer **Mölders** D186 (zanter dem 28. Mee 2003 net méi a Betrib)

## Technesch Garnitur
### Bewaffnung
*2x 127&nbsp;mm /54 Mk 42 Mod 10 Geschëtztierm
*2x 20&nbsp;mm Maschinnekanounen, mechanesch
*1x Eenzel-FK Starter Mk 13 Mod 1 fir *Standard Missile* an *Harpoon*
*2x 21 Rolling Airframe Missile fir Noberäichsafwier
*1x 8 ASROC ASW FK Starter
*2x 3 324&nbsp;mm Torpedoréier Mk 32 Mod 7

### Leitsystemer
*AN/SPG-51C FK *Leitradar*
*AN/SPG-51C FK *Leitradar*	
*AN/SPG-60 *Radarbeleuchter fir Feierleitsystem* Mk 86
*AN/SPQ-9A *Verfolgen-wärend-Suche-Radar* fir Mk 86

### Sensoren
*DSQS-21B Bugsonar
*AN/SPS-67 Séiraumiwwerwaachungsradar mat mëttlerer Reechwäit
*AN/SPS-40D 2D-Loftraumiwwerwaachungs- a Fréiwarnradar mat mëttlerer Reechwäit
*URD-4 TACAN Antenn (1996 ofmontéiert)
*FL 1800 EW System
*AN/SPS-52C 3D-Loftraumiwwerwaachungsradar mat grousser Reechwäit

## Um Spaweck
* Säit vum Zerstéierer
* Säit vun engem fréiere Ekippemember
* Säit vum WEB-Team Zerstörer Rommel
Il buono, il brutto, il cattivo

**Il buono, il brutto, il cattivo** (eng. *The Good, the Bad and the Ugly*, dt. *Zwei glorreiche Halunken*) ass en italieenesch-däitsch-spuenesche Western vum Sergio Leone aus dem Joer 1966.

## De Film
De Film spillt an der Zäit vum amerikanesche Sezessiounskrich, an dräi Männer sinn dra verwéckelt wëll si allen dräi engem décke Pak Suen op der Spuer sinn. De Sentenza (il brutto, gespillt vum Lee Van Cleef), den Tuco Benedicto Pacifico Juan Maria Ramirez, genannt Tuco (il cattivo, gespillt vum Eli Wallach), an de Mann ouni Numm mat dem Spëtznumm il biondi (il buono, gespillt vum Clint Eastwood), sinn dräi Geächteter déi méi Intressi un de Sue wéi um Krich hunn. De Problem ass datt jiddweree vun deenen dräi nëmmen een Indiz huet wou d'Sue leien.

## Iwwer de Film
* Et ass deen drëtte Film aus der Dollartrilogie vum Sergio Leone:
***[[Per un pugno di dollari]]* (1964)
***[[Per qualche dollaro in più]]* (1965)
***Il buono, il brutto, il cattivo* (1966)

## Um Spaweck
Thorleif Haug

Den **Thorleif Haug**, gebuer den 28. September 1894 a gestuerwen den 12. Dezember 1934, war en norwegesche Schilaanglafspezialist an och vun der Nordescher Kombinatioun.

### [[Olympesch Spiller]]
***[[Olympesch Wanterspiller 1924]]** zu Chamonix 
** Goldmedail an der Nordescher Kombinatioun (Eenzel)
** Goldmedail am Laanglaaf op 18 km 
** Goldmedail am Laanglaf op 50 km

### [[Weltmeeschterschaften am Nordesch Schi]]
*Weltmeeschterschaft am Nordesch Schi 1924 zu Chamonix 
** Goldmedail an der Nordescher Kombinatioun (Eenzel)
** Goldmedail am Laanglaaf op 18 km 
** Goldmedail am Laanglaf op 50 km
*Weltmeeschterschaft am Nordesch Schi 1926 zu Lahti 
** Sëlwermedail an der Nordescher Kombinatioun (Eenzel)
Ulrich Wehling

Den **Ulrich Wehling**, gebuer den 8. Juli 1952 zu Halle, war en däitsche Spezialist vun der Nordescher Kombinatioun. Hie war an 70.er Joren de grousse Mann an dëser Disziplin. Hien huet dräimol hannerenneen d'Golmedail gewonnen (den eenzegen Athleet a sämtlechen Disziplinne bis elo an och den eenzegen an der Nordescher Kombinatioun). E war ausserdeem véiermol Weltmeeschter (d'Olympesch Spiller vun 1980 hunn och als Weltmeeschterschaft gezielt).

Hie war an der Internationaler Schifederatioun a bis 2012 am Kommitee vun der Nordescher Kombinatioun als *Directeur des courses*.

## Palmarès
### [[Olympesch Spiller]]

***[[Olympesch Wanterspiller 1972]]** zu Sapporo 
**  Goldmedail an der Nordescher Kombinatioun (Eenzel)
***[[Olympesch Wanterspiller 1976]]** zu Innsbruck
**  Goldmedail an der Nordescher Kombinatioun (Eenzel)
***[[Olympesch Wanterspiller 1980]]** zu Lake Placid 
**  Goldmedail an der Nordescher Kombinatioun (Eenzel)

### [[Weltmeeschterschaften am Nordesch Schi]]

***[[Weltmeeschterschaft am Nordesch Schi 1972]]** zu Sapporo 
**  Goldmedail an der Nordescher Kombinatioun (Eenzel)
***[[Weltmeeschterschaft am Nordesch Schi 1974]]** zu Falun 
**  Goldmedail an der Nordescher Kombinatioun (Eenzel)
***[[Weltmeeschterschaft am Nordesch Schi 1976]]** zu Innsbruck 
**  Goldmedail an der Nordescher Kombinatioun (Eenzel)
***[[Weltmeeschterschaft am Nordesch Schi 1978]]** zu Lahti 
** Bronze Medail an der Nordescher Kombinatioun (Eenzel)
***[[Olympesch Wanterspiller 1980|Weltmeeschterschaft am Nordesch Schi]]** zu Lake Placid 
**  Goldmedail an der Nordescher Kombinatioun (Eenzel)

## Um Spaweck
Parverband Konsdref

De **Parverband Konsdref** war bis 2013 e Parverband an der Pastoralregioun Osten an huet aus follgende 5 Pare mat hire respektive Filialkierche bestanen. E gouf an den neie Parverband Iechternach, Ënnersauer, Jonglënster, Konsdrëf integréiert.

* Bäerdref
** Bollenduerfer Bréck
* Bech
* Beefort
** Déiljen
* Hemstel
** Heeschbreg
** Rippeg
** Altréier
** Zëtteg
* Konsdref
** Kolwent
** Präiteler
** Scheedgen

Dës 5 Paren an hir Filialkierche leien um Gebitt vun de Gemenge Bäerdref, Bech, Beefort a Konsdref.